**Политиката на Хамбург** е поделена на извршна, законодавна и судска власт. Поради одликата дека Хамбург е град-покраина и општина во Германија, власта вклучува неколку детали од покраинската и општинската политика. Таа се одвива на две нивоа; градска и покраинска администрација (Сенат на Хамбург) и локално ниво за окрузите. Главен за градската и покраинска администрација е Првиот градоначалник (*Erster Bürgermeister*). Министерството е наречено *Behörde* (канцеларија), а покраинскиот министер е *Senator* во Хамбург. Законодавниот дом е покраинскиот парламент, наречен *Hamburgische Bürgerschaft*, а судската власт е составена од покраински Врховен суд и друг судови. Седиштето на управата (владата) е во Градскиот дом („ратхаус").

Локалното ниво е организирано во 7 окрузи на Хамбург.

Политички систем
----------------

Основите на политичкиот систем се Уставот на Германија и Уставот на Слободниот и ханзеатски град Хамбург.

Слободниот и ханзеатски град Хамбург е посебна држава во Сојузна Република Германија. Хамбург е република, демократска социјална држава и правна држава. Во истовреме, Хамбург е и општина, но нема поделба помеѓу овие две административни задачи. Моќта да создаде закон е ограничена од сојузен закон.

Постои јасна поделба на власта.

Поврзано: Покраини на Германија § Политика
### Законодавна власт

Соба на *Hamburgische Bürgerschaft* (Парламент)
Главна статија: Парламент на Хамбург
Моќта да создаде, измени и усвои закони (законодавна власт) е дадена на парламентот. Во согласност со Уставот на Хамбург возможен е плебисцит и референдум. Во другите германски покраини, парламентот е наречен *Landtag*.

Парламенот, покрај другите работи, одговорен е за законите, изборот на *Erster Bürgermeister* (Првиот градоначалник) за одреден изборен период и контрола на Сенатот (кабинет). Парламентот е еднодомен парламент и 121 пратеник се избираат на универзални, директни, слободни, еднакви и тајни избори на секои четири години.

### Извршна власт

Соба на *Senat*
Извршната власт е *Senat der Freien und Hansestadt Hamburg* (Сенат на Хамбург / владин кабинет). Неговата цел е да ги спроведува законите. Сенатот е одговорен за секојдневното управување, а главен на него е Првиот градоначалник. Сенатот го претставува Хамбург кај сојузната влада и другите покраини или држави.

*Senat der Freien und Hansestadt Hamburg* е формиран од Првиот градоначалник на Хамбург, Министер-Претседателот и градоначалникот на Хамбург. Неговиот заменик е Вториот градоначалник. Сенатот е ограничен според закон на не повеќе од 12 члена. Овој закон, исто така, ги регулира меѓудругото, платите, пензиите, привилегиите да се добие имунитет и за нивната правна позиција пред хамбуршките судии. Сенаторите ги назначува Првиот градоначалник, а потоа треба да бидат избрани од Парламентот на Хамбург. Првиот градоначалник ги создава министерствата, според коалицискиот договор на владејачките партии.

Поврзано: Список на градоначалници на Хамбург
#### Историја

До 1860, владата на Хамбург била наречена *Rath* или *Rat* (одбор/совет), членовите биле *Ratsherrn* и *Bürgermeister*. По измената на Уставот на Хамбург во 1861, владата била наречена *Hamburger Senat*.

Пред Првата светска војна два градоначалника биле избран на едногодишен мандат. До 1997, Првиот градоначалник бил Primus inter pares меѓу неговите колеги во Сенатот, од кого бил избран. Оттогаш, тој е избиран од парламентот и има право да назначува и разрешува други сенатори.

### Судска власт

Врховен суд на Хамбург
Толкување на правото (судска власт) е задача на *Hamburgisches Verfassungsgericht* (Уставен суд на Хамбург) и другите 17 судови на Хамбург.

Врховниот суд се состои од претседател на судот и 8 судии. Претседателот и 3 судии се избрани како доживотни судии во Хамбург. Парламентот на Хамбург ги избира судиите на 6 години и само еднаш можат повторно да бидат избрани. Одговорностите се одредени според Уставот на Хамбург (Член 65) и *Gesetzes über das Hamburgische Verfassungsgericht* (Закон за Уставниот суд на Хамбург) (§ 14).

Професионалните судии на другите судови се избираат од сенатот според номинации од комитетот.

Министерства
------------

Олаф Шолц во 2009
Во 2011, постојат девет сенатори кои имаат министерски позиции и главниот на покраината, Првиот градоначалник. Сенатор е моменталниот министер на *Behörde* ('владина агенција' означувајќи тука како министерство).

Покраинско Канцеларство
Покраинското Канцеларство (German: *Senatskanzlei*) ги координира Сенатот и го поддржува градоначалникот. Првиот градоначалник е на чело на оваа владина агенција. Во 2011, Прв градоначалник на Хамбург е Олаф Шолц.

Министерство за училишта и стручно образование
Министерството (германски: *Behörde für Schule und Berufsbildung*) е одговорно за образовниот систем во Хамбург.

Министерство за наука и истражување
(германски: *Behörde für Wissenschaft und Forschung*)

Министерство за внатрешни работи
Меѓу другите *Behörde für Inneres* е надзорен орган за спроведување на законот во Хамбург, противпожарната бригада, за контрола од катастрофи и неговите единици, службите за пријавување на граѓаните и Покраинската изборна комисија. Во 2008, Кристоф Алхаус (CDU) бил министер за внатрешни работи.

Министерство за финансии
(германски: *Finanzbehörde*)

Министерство за економски прашања и вработување
(германски: *Behörde für Wirtschaft und Arbeit*)

Министерство за градскиот развој и животната средина
(германски: *Behörde für Stadtentwicklung und Umwelt*)

Министерство за правда
Министерството (германски: *Justizbehörde*) е надлежно за поправните установи, судовите и ревизијата на законите. Во 2008, Тил Штефен (GAL) бил министер за правда на Хамбург.

Министерство за социјални работи, семејни работи, здравство и заштита на потрошувачите
(германски: *Behörde für Soziales, Familie, Gesundheit und Verbraucherschutz*)

Министерство за култура, спорт и медиуми
На 7 мај 2008, поранешното министерство за култура беше променето во Министерство за култура, спорт и медиуми (германски: *Behörde für Kultur, Sport und Medien*), сега меѓудругото одговорно за туризмот, јавните информации, заштита на историските споменици и меморијалниот музеј за концентрациониот камп Нојенгаме. Во 2005, годишниот буџет бил 212,7 милиони евра. Во 2008, проф. д-р Карин фон Велк била на чело на министерството.

Спроведување на законот
-----------------------

Полициски офицер на хамбуршката полиција на задача пред градското собрание на Хамбург.
Главна статија: Хамбуршка полиција
Откако спроведувањето на законот и полициските должноста се делумно во одговорност на германските покраина, Хамбург има сопствени полициски сили. Овие сили се состојат од покраинска полиција  *Polizei Hamburg*, крим-полиција (германски: *Landeskriminalamt*), криминална истрага (*Kriminalpolizei*), пловна полиција (*Wasserschutzpolizei*) која го контролира сообраќајот во пристаништето во Хамбург, сили на готовност (*Bereitschaftspolizei*), единици за специјални задачи и тактички единици (*Spezialeinsatzkommando*) и мобилни единици за следење (*Mobiles Einsatzkommando*). Покраинското биро за заштита на Уставот (*Landesamt für den Verfassungsschutz*) е домашна разузнавачка служба во Хамбург. Министерство за внатрешни работи има правен и технички надзор над агенциите за спроведување на законот.

Поврзано: Полиција (Германија)

Избори
------

Главна статија: Избори во Хамбург
Изборите за покраинскиот парламент на Хамбург се одржуваат на секои четири години, заедно со изборите на окружните парламенти (*Bezirksversammlungen*). Изборите се регулирани со закон.

### Политички партии

Главни политички партии во Хамбург се Христијанска демократска унија, Социјалдемократска партија, Сојуз '90/Зелени, Левица и од 2008 не е во покраинскиот парламент Слободна демократска партија.

| **Име** | **Name (германски)** | **Кратенка** | **Идеологија** | **Став** | **Меѓународни организации** | **Гласови (2008)** | **Места во *Hamburgische Bürgerschaft***  | **Забелешки** |
| --- | --- | --- | --- | --- | --- | --- | --- | --- |
| Христијанска демократска унија | Christlich Demokratische Union | CDU | христијанска демократија | десен центар | Центристичка демократска интернационала и Меѓународна демократска унија | 42,6% | 56 |  |
| Социјалдемократска партија | Sozialdemokratische Partei Deutschlands | SPD | социјалдемократија | лев центар | Социјалистичка интернационала | 34,1% | 45 |  |
| Сојуз '90/Зелени | Bündnis 90 / Die Grünen (GAL) | зелена политика | лев центар | Глобални зелени | 9,6% | 12 | спојување на Die Grünen и Bündnis 90 |
| Левица | DIE LINKE | социјализамеврокомунизам | левица | *Партија на европската левица* | 6,4% | 8 | спојување на Левичарската партија.ПДС и WASG |
| Слободна демократска партија | Freie Demokratische Partei | FDP | либерализам | центар | Либерален интернационал | 4,8% | нема |  |
|

STATT партија е мала политичка партија, која била основан во 1993. Партијата била избрана во Парламентот на Хамбург на покраинските избори во 1993. Владејачката SPD и новата STATT партија направиле владејачка коалиција до 1997, кога партијата ги изгубила сите места.

Веќе непостоечката партија Партија за право и ред (Partei Rechtsstaatlicher Offensive - Offensive D). Партијата била во хамбуршкиот парламент од 2001 до 2004, добивајќи 19,4% од гласовите.

Поврзано: Список на политички партии во Германија

Поврзано
--------

* Окрузи и квартови во Хамбург
* Список на дипломатски мисии во Хамбург

Наводи
------

1. ↑  Крамер, Јута (2005), *Локална управа и градови-држави во Германија* (PDF), Фондација Конрад Аденауер, ISBN 0-9584936-8-5, Посетено на 2009-07-25
2. ↑  *Што е Парламент на Хамбург?*, Hamburgische Bürgerschaft, Архивирано од изворникот на 2011-07-19, Посетено на 2008-08-14 Не се допушта закосување или задебелување во: `|publisher=` (help)
3. ↑  *Кој работи во Парламентот?*, Hamburgische Bürgerschaft, Архивирано од изворникот на 2007-08-13, Посетено на 2008-08-14 Не се допушта закосување или задебелување во: `|publisher=` (help)
4. ↑  Senatskanzlei (2005-05-25), *Der Hamburger Senat*, Senatskanzlei, Посетено на 2008-08-14 Проверете ги датумските вредности во: `|year= / |date= mismatch` (help) (германски)
5. 1 2  Устав на Хамбург (Член 33, 34, 35)
6. ↑  Закон за сенатот *Senatsgesetz*, 1971-02-18, Посетено на 2008-09-26 (германски)
7. ↑  Устав на Хамбург (Член 63)
8. 1 2 3 4 5  Staff: State Chancellery, *Die Senatoren*, www.hamburg.de Freie und Hansestadt Hamburg, Посетено на 2008-09-26 (германски)
9. 1 2  Staff, *Aufbau Innenbehörde Hamburg*, Behörde für Inneres, Архивирано од изворникот на 2009-05-10, Посетено на 2008-08-19 Не се допушта закосување или задебелување во: `|publisher=` (help) (германски)
10. ↑  Justizbehörde website www.hamburg.de *Justizbehörde* (германски) Accessed August 6, 2008
11. ↑  Behörde für Kultur, Sport und Medien: Die Behörde für Kultur, Sport und Medien Архивирано на 13 август 2008 г. Accessed August 13, 2008 (германски)
12. ↑  Institut für Kultur- und Medienmanagement: Kulturwirtschaftsbericht 2006 Архивирано на 9 ноември 2008 г. August 2006, Behörde für Kultur, Sport und Medien, Hamburg. Посетено на August 13, 2008 (германски)
13. ↑  Staff (2006-12-12), *POLIS - Policing Profiles of Participating and Partner States*, ОБСЕ, Архивирано од изворникот на 2009-05-24, Посетено на 2008-08-19
14. 1 2  Search database for Hamburg state elections, *Hamburger Wahlergebnisse seit 1965*, Statistisches Amt für Hamburg und Schleswig-Holstein, Архивирано од изворникот на 2008-06-30, Посетено на 2008-09-26 (германски)
15. ↑  *Bürgerschaftswahl 1993* (германски), Статистичко биро на Хамбург и Шлезвиг-Холштајн (Statistisches Amt für Hamburg und Schleswig-Holstein), Архивирано од изворникот на 2011-07-18, Посетено на 2009-07-26 Не се допушта закосување или задебелување во: `|publisher=` (help)
16. ↑  Staff: (извор: Deutsche Welle) (2004), *Градоначалникот фон Бојст ќе владее сам по победата на изборите во Хамбург*, www.cityMayors.com, Посетено на 2008-08-13

Надворешни врски
----------------

|  |  |
| --- | --- |
| Ризница | „Политика на Хамбург" на Ризницата ? |

* Службена страница на Парламентот на Хамбург Архивирано на 14 април 2009 г.
* Сенат на Хамбург (германски)
* Парламент на Хамбург (германски)
* Службена страница на хамбуршката полиција (германски)
* Устав на Слободниот и ханзеатски град Хамбург Архивирано на 10 јуни 2007 г. (германски)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  Преглед на поврзани статии |
| --- |
|  |
| 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Слободен и ханзеатски град Хамбург *(Freie und Hansestadt Hamburg)* |
| --- |
|  |
| Управа и симболи | Политика **·**  Грб **·**  Устав **·**  Избори **·**  Знаме **·**  Полиција **·**  Административна поделба | Знаме на ХамбургЗнаме на Хамбург |
|  |
| Култура и економија | Култура **·** Дијалект **·**  Демографија **·**  Економија **·**  Образование **·**  Географија **·**  Историја **·**  Спорт **·**  Сообраќај |
|  |
| Списоци | Замоци **·**  Цркви **·**  Музеи и културни институциии **·**  Почесни граѓани **·**  Дипломатски мисии **·**  Градоначалници |
|  |
|  *Метрополитенска област Хамбург*  |

 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Политика на Германија |
| --- |
|  |
| Покраини | Баден-Виртемберг **·**  Баварија **·**  Бранденбург **·**  Хесен **·**  Долна Саксонија **·**  Мекленбург-Западна Померанија **·**  Северна Рајна-Вестфалија **·**  Рајнска област-Пфалц **·**  Сар **·**  Саксонија **·**  Саксонија-Анхалт **·**  Шлезвиг-Холштајн **·**  Тирингија |
|  |
| Градови-држави | Берлин  **·** Бремен  **·** Хамбург |

 |

 |

 |